Source: http://luhanka.fi/poytakirjat.php?poytakirja_id=567
Timestamp: 2019-02-15 21:29:39+00:00

Document:
Kunnanhallitus Pöytäkirja 1/2019
Aika	14.1.2019 klo 17.00-17.40
Paikka	Valtuustosali, Hakulintie 2
Käsiteltävät asiat	1-10
Asia §	Otsikko
2	Pöytäkirjan tarkastajien valinta
3	Esityslistan hyväksyminen
4	Kunnanhallituksen kokoontuminen valtuustokauden loppuun
5	Valtuuston päätösten täytäntöönpano ja päätökset kokouksesta 21.12.2018
6 Sosiaalihuollon, perusterveydenhuollon ja erikoissairaanhoidon yhteisen asiakas- ja potilastietojärjestelmän hankinta Keski-Suomeen
7 Oikaisuvaatimus - kunnanhallitus 10.12.2018 § 171, Sähkön hankinnan kilpailutus
8	Kunnanjohtajan tiedotusasiat
9	Kunnanhallitukselle saapunut posti
10	Muut asiat
Ilmoitusmenettely	Tämä kokouskutsu on julkipantu julkisten kuulutusten ilmoitustaululle 11.1.2019
Paikka ja aika Luhangan kunnanvirastolla 18.1.2019 ja kunnan verkkosivuilla 18.1.2019 alkaen
Martti Viinikainen puheenjohtaja
Kimmo Laine	varapuheenjohtaja
Marjo Merivirta hallituksen jäsen, paikalla varajäsen Marja-Leena Nurminen
Tauno Dammert hallituksen jäsen
Hilkka Weijo hallituksen jäsen
Pirkko Vilkman hallituksen jäsen
Aki Virtaniemi	hallituksen jäsen
Pertti Seimola	Kunnanvaltuuston puheenjohtaja
Heikki Kiviniemi Kunnanvaltuuston I varapuheenjohtaja
Eino Polvela	Kunnanvaltuuston II varapuheenjohtaja
Tuomo Kärnä	Kunnanjohtaja
Risto Salonen	Rakennustarkastaja, pöytäkirjanpitäjä
Sirpa Hyytiäinen Perusturvajohtaja
Leila Qvist-Pettersson Johtajaopettaja
1-10 §
Martti Viinikainen	Risto Salonen
Pöytäkirjan tarkastus Paikka ja aika Luhangan kunnanvirastolla 18.1.2019
Pirkko Vilkman	Tauno Dammert
Kunnanhallitus 14.1.2019 § 1
Kokouskutsu kunnanhallituksen jäsenille, varajäsenille ja kunnanvaltuuston puheenjohtajistolle on toimitettu 11.1.2019
Kokouksesta on ilmoitettu yleisessä tietoverkossa, joten kokous todetaan asianmukaisesti koollekutsutuksi ja mikäli enemmän kuin puolet jäsenistä on saapuvilla myös päätösvaltaiseksi.
Päätös: Kokous todettiin asianmukaisesti koolle kutsutuksi ja päätösvaltaiseksi.
Kunnanhallitus 14.1.2019 § 2
Päätös:Kokous valitsi pöytäkirjan tarkastajiksi Pirkko Vilkmanin ja Tauno Dammertin
Kunnanhallitus 14.1.2019 § 3
Päätös: Hyväksyttiin kokouksen esityslistan
Kunnanhallituksen kokoontuminen valtuustokauden loppuun
Kunnanhallitus 14.1.2019 § 4
Kunnanhallitus on kokoontunut v. 2018 pääsääntöisesti kuukauden 1. ja 3. maanantai klo 17.00 alkaen. Heinäkuussa vuosilomien aikaan kunnanhallitus ei ole kokoontunut.
Kunnanhallitus kokoontuu valtuustokauden loppuajan pääsääntöisesti kuukauden 1. ja 3. maanantai klo 17.00 alkaen sekä muulloinkin, kun puheenjohtaja katsoo kokouksen tarpeelliseksi tai kunnanhallituksen jäsenten enemmistö on tehnyt siitä hänelle esityksen.
Mikäli asioita ei ole säännöllisiin kokouksiin esiteltäviksi niin kokous voidaan perua esittelijän ja puheenjohtajan näin sopiessa.
Valtuuston päätösten täytäntöönpano ja päätökset kokouksesta 21.12.2018
Kunnanhallitus 14.1.2019 § 5
Kunnanhallitus vastaa valtuuston päätösten laillisuuden valvonnasta kuntalain 39 § ja 96 § mukaisesti. Kunnanvaltuusto on kokouksessaan 21.12.2018 käsitellyt seuraavat pykälät:
§ 45 Talousarvioehdotus vuodelle 2019 sekä taloussuunnitelmat vuosille 2020 ja 2021
§ 46 Kiireelliset asiat
Kunnanhallitus toteaa, etteivät kunnanvaltuuston kokouksessa 21.12.2018 tehdyt päätökset ole syntyneet virheellisessä järjestyksessä, valtuusto ei ole ylittänyt toimivaltaansa, eivätkä päätökset muutoinkaan ole lainvastaisia ja päättää, että ne pannaan täytäntöön lainvoimaisuuden tullen.
Sosiaalihuollon, perusterveydenhuollon ja erikoissairaanhoidon yhteisen asiakas- ja potilastietojärjestelmän hankinta Keski-Suomeen
Kunnanhallitus 14.1.2019 § 6
Keski-Suomen sairaanhoitopiirin kuntayhtymä on 27.11.2018 toimittanut Keski-Suomen kunnille ja sosiaali- ja terveydenhuollon kuntayhtymille 27.11.2018 päivätyn kirjelmän, joka koskee sosiaalihuollon, perusterveydenhuollon ja erikoissairaanhoidon yhteisen asiakas- ja potilastietojärjestelmän hankintaa Keski-Suomeen. Kirjelmän perusteella sairaanhoitopiiri odottaa Luhangan kunnalta ja muilta sairaanhoitopiirin kunnilta kannanottoa siihen, että sitoutuuko kunta osallistumaan hankintaan.
Sairaanhoitopiirin antaman tiedon mukaan sosiaalihuollon, perusterveydenhuollon ja erikoissairaanhoidon yhteisen asiakas- ja potilastietojärjestelmän hankinnan ja käyttöönoton kustannus koko Keski-Suomessa olisi noin 54 miljoonaa euroa. Tästä sosiaalihuollon osuus olisi noin 18 miljoonaa euroa.
Jos Luhangan kunta sitoutuu hankintaan, sen tulee samalla sitoutua arviolta 49 000 euron maksuosuuteen hankinta- ja käyttöönottokustannuksista sosiaalihuollon osalta. Perusterveydenhuollon ja erikoissairaanhoidon osalta summat jo sisältyvät sairaanhoitopiirin uuden Sairaala Novan kustannusarvioon ja investointisuunnitelmaan.
Edellä esitetyt euromäärät ovat arvioita ja lopulliset kustannukset määräytyvät tietojärjestelmähankkeessa toteutettavan tarjouskilpailun ja hankintapäätöksen perusteella. Kuntiin on toimitettu arvio siitä, missä aikataulussa investointi alkaa todellisuudessa aiheuttamaan maksettavia kustannuksia. Maksaako Luhangan kunta esimerkiksi vuonna 2020 jotain kuluja, ja jos maksaa ja hankinta siirtyy vuoden 2021 alusta mahdollisesti aloittavalle maakunnalle, korvaako maakunta vuoden 2020 aikana maksetut summat kunnalle, joka ei siis hyödy mitenkään tietojärjestelmien rakentamisesta toimintojen mahdollisesti siirryttyä maakunnalle jatkossa?
Muiden asiaa jo päätöksentekoon valmistelleiden kuntien tulkinta on ollut se, että kirjelmän perusteella yhteiseen asiakas- ja potilastietojärjestelmään ei tarvitsisi varautua vielä vuoden 2019 talousarviossa, vaan kustannuksia kertyisi aikaisintaan vuonna 2020. Sitoumusten taloudellisen suuruusluokan ja pitkävaikutteisuuden vuoksi asiaa tulisi pohtia siitä näkökulmasta, että päättääkö asiasta valtuusto vai hallitus, koska vuodelle 2019 kuluja ei tulisi syntymään.
Kunnille päätettäväksi esitettyjen vaihtoehtojen kohdalla Luhanka haluaa korostaa, että tärkeää on se, että myös sosiaalitoimessa hankinnan ja ylläpidon kustannukset realisoituisivat kunnille juuri, kuten terveydenhuollon osalta on jo kaavailtu eli koko tietojärjestelmästä hankinnan, käyttöönoton ja ylläpidon kustannukset laskutetaan kunnilta sairaanhoitopiirin tuottamina tietojärjestelmäpalveluina väestömäärän mukaan määräytyvällä osuudella.
Kuntien ei tule olla suoraan maksamassa tietojärjestelmän hankintakuluja tilanteessa, jossa valmistelussa oleva lainsäädäntö tähtää siihen, etteivät kunnat vuoden 2020 jälkeen olisi enää terveys- ja sosiaalitoimen järjestämisvastuussa millään tavoin. Kun tuleva sote-uudistus perustuu näillä näkymin voimakkaaseen valinnanvapauteen sosiaali- ja terveyspalveluissa, niin nyt sairaanhoitopiirin tekemän valmistelun pohjalta erittäin epäselväksi jää, miten uusi tietojärjestelmä eri sote-palvelujen tietoja integroi ja miten pienet sote-yritykset tai isommatkaan voivat nyt hankittavaa tietojärjestelmää hyödyntää. Se on yksi isoimmista valmistelun epäkohdista, jotta sosiaali- ja terveyspalvelujen integraatio voi toteutua, on tämä asia ratkaistava.
Jotta Keski-Suomeen voidaan aidosti toteuttaa maakunnallinen ja yhtenäinen sosiaali- ja terveyspalveluiden kokonaisuus, tulee vähintään yli puolet maakunnan kunnista ja 75 % Keski-Suomen väestöpohjasta liittyä hankintaan. Tämä tarkoittaa, että vähintään ko. määrää vastaavien kuntien on sitouduttava vaihtoehtoon A tai C.
Kunnanhallitus ehdottaa kunnanvaltuustolle, että valtuusto:
1. Päättää, että Luhangan kunta liittyy KL-Kuntahankintojen ja Keski-Suomen hankintakonsortioon asiakas- ja potilastietojärjestelmän (APTJ) hankintaan. Tämän toteuttamiseksi kunta sitoutuu tekemään KL-Kuntahankinnoille puitejärjestelyyn liittymissitoumuksen ja on lisäksi mukana hankinnassa Keski-Suomen sairaanhoitopiirin kautta terveydenhuollon osakokonaisuuden kannalta. Edellä esitetyillä sitoumuksilla kunta säilyttää option liittyä puitejärjestelyyn sen sallimissa rajoissa.
Jotta hankinnan toimitussopimuksessa voidaan huomioida kunnan osallistuminen, kunta pyrkii tekemään puitesopimuksen mukaisen liittymisen hankintaan ennen toimitussopimuksen allekirjoitusta. Mikäli kunta liittyy hankintaan tämän jälkeen, se on tietoinen, että toimitussopimukseen jälkikäteen liittyminen saattaa sisältää lisäkustannuksia.
Riippumatta siitä, milloin kunta liittyy, se
- sitoutuu hankkeeseen liittyvään toiminnan suunnitteluun, toteutuksen resurssointiin ja kustannuksiin suhteessa väestömäärän mukaan määräytyvällä osuudella sekä
- sitoutuu järjestelmäkokonaisuuden käyttöönottoon ja kustannuksiin suhteessa väestömäärän mukaan määräytyvällä osuudella.
2. Päättää, että Luhangan kunta antaa puitejärjestelyyn liittymissitoumuksen ja osoittaa sen KL-Kuntahankinnoille kuntahankintojen sitoumuslomakkeella sosiaalihuollon järjestelmäkokonaisuuden osalta maaliskuun 2019 loppuun mennessä, kunnes on saatu tieto SOTE-uudistuksen mahdollisesta toteutumisesta.
3. Oikeuttaa kunnanhallituksen tekemään edellä kohdassa 1 tehdyn päätöksen täytäntöön panemiseksi tarvittavat muut päätökset.
Oikaisuvaatimus - kunnanhallitus 10.12.2018 § 171, Sähkön hankinnan kilpailutus
Kunnanhallitus 14.1.2019 § 7
Jari Lämsä on jättänyt oikaisuvaatimuksen kunnanhallituksen päätökseen 10.12.2018 § 171, sähkönhankinnan kilpailuttaminen.
Vastaus oikaisuvaatimukseen annetaan kokouksessa.
Kokouksessa kunnanjohtaja esitteli asiaa:
Ensinnäkin Luhangan kunta kiittää oikaisuvaatimuksen tekijää siitä, että hän huolehtii kunnan varojen vastuullisesta käytöstä.
Sähkön hankinnassa kunta hankkii tällä hetkellä sähköä Lumme-energialta toistaiseksi voimassa olevalla sopimuksella. Luhangan kunnan sähkön hankinta oli vuonna 2018 noin 623’000 kWh (0,6 GWh) ja sähkönhankinnan arvo euroissa oli noin 25’000 €.
Luhangan kunta on selvittänyt sähkön hankintaa ja siihen liittyviä mekanismeja syksyn ja alkutalven 2018 aikana. Selvityksissä on käynyt ilmi, että lisäämällä välikäsiä sähkön hankintaa automaattisesti sähkön hankintahinta ei laske.
Luhangan kunta on siirtymässä mahdollisesti uuden strategiansa myötä käyttämän vihreää sähköä ja tarkoitus on käsitellä sähkön hankintaa uudelleen, kunhan saamme strategialle hyväksynnän ja lainvoimaisuuden. Lisäksi kunnassa tarkoitus on vähentää edelleen sähkön käyttöä vähentämällä käytössä olevia kohteita, uusimalla sähkötekniikkaa, remontoimalla kohteita ja edelleen pyritään lisäämään myös omaa tuotantoa.
Toimittajiemme osalta kunta toteaa, että on itsestään selvää, että kaikkien kunnan toimittajien on toimittava kunnan etujen mukaisesti, nyt ja jatkossa.
Kunnan sivuilla olevasta oikaisuvaatimusohjeesta ei näy milloin pöytäkirja on asetettu nähtäville. Tämä asia saadaan kuntoon, kun Luhangan kunta alkaa käyttämään standardisoituja pöytäkirjapohjia kevään 2019 aikana ja samalla saadaan uudet luhanka.fi -sivut käyttöön, johon on mahdollista saada pöytäkirjat liitteineen nähtäville. Lopuksi kunta haluaa tuoda ilmi, että organisaationa Luhangan kunta haluaa ottaa palautetta vastaan kaikin mahdollisin tavoin, jotta olisimme valmiimpia luomaan kunnasta yhä paremman alustan kaikille kuntalaisille.
Oikaisuvaatimus hyväksytään
Kunnanhallitus 14.1.2019 § 8
Ei tiedotusasioita
Kunnanhallitus 14.1.2019 § 9
1. Valtiovarainministeriö
- Kutsu keskustelemaan valtionosuusjärjestelmän kehittämisestä 18.1.2019, Tampere
- VM/2545/02.02.06.00/2018 Päätös kunnan peruspalvelujen valtionosuudesta ja päätös kunnan verotuloihin perustuvat valtionosuuksien tasauksen vahvistamisesta kunnille vuonna 2019
- VM/2546/02.02.06.00/2018 Päätös kuntien kotikuntakorvauksen perusosasta vuodelle 2019
2. Jyväskylän koulutuskuntayhtymä Gradia
- Pöytäkirja 11/18: hallitus
3. Länsi- ja Sisä-Suomen aluehallintovirasto
- Lausuntopyyntö: Painevesi- ja viemäriputkien rakentaminen Vihtistenpohjan alitse, Luhanka LSSAVI/7532/2018
- Pöytäkirja 17/2018: hallitus
- Pöytäkirja 19/2018: hallitus
5. Keski-Suomen liitto
- Pöytäkirja 10/2018: maakuntahallitus
- Pöytäkirja 11/2018: maakuntahallitus Kutsu maakuntatilaisuuteen 1.2.2019 (ilmoittautuminen 16.1.2019 mennessä)
- Esityslista 1/2019: Keski-Suomi 2021, Maakunta- ja sote-uudistuksen johtoryhmä
6. Kuntatyönantajat
- Yleiskirje 15/2018: Virka- ja työehtosopimus ryhmähenkivakuutusta vastaavasta taloudellisesta edusta
- Yleiskirje 16/2018: Ruokailukustannusten korvauksen määrä
- Yleiskirje 17/2018: Matkakustannusten korvaukset 1.1.2019 lukien
- Yleiskirje 18/2018: Vuoden 2018 yleiskirjeluettelo
7. Hankasalmen kunta
- Ote pöytäkirjasta 9/2018: kunnanvaltuusto § 46 10.12.2018 Sitoutuminen työterveyshuollon yhtiöiden osakkaaksi
- Ote pöytäkirjasta 9/2018: kunnanvaltuusto § 45 10.12.2018 Sosiaalihuollon, perusterveydenhuollon ja erikoissairaanhoidon yhteisen asiakas- ja potilastietojärjestelmän hankinta
- Yleiskirje 1/2019: Vuoden 2018 yleiskirjeluettelo
Kunnanhallitus 14.1.2019 § 10
Pykälät: 5 §
Pykälät: 1-4 §, 6 §
puh. kirjaamo 029 56 42210, vaihde 029 56 42200
Kunnallisvalitus, pykälät 7 §
Valitusaika 30 pv

References: § 171
 § 1
 § 2
 § 3
 § 4
 § 5

§ 45

§ 46
 § 6
 § 171
 § 7
 § 171
 § 8
 § 9
 § 46
 § 45
 § 10